తెలుగు పాటకు కొత్త గమకాలను అందించిన గానగంధర్వుడు ఎస్పీ బాలసుబ్రహ్మణ్యం. దేశంలోని దాదాపు అన్ని భాషల ప్రజలను తన గానమాధుర్యంతో అలరించిన గాయకుడు ఎస్పీబీ. ఎస్పీ బాలు తర్వాత ఆ స్థాయిలో ప్రజల ఆదరణ పొందిన గాయకులెవరూ రాలేదు. దీని గురించి ఎస్పీబీ ఓ ఇంటర్వ్యూలో మాట్లాడారు. ‘ఓ సినిమాలో ఆరు రకాల పాటలుంటే అన్నీ ఒక గాయకుడి చేతే పాడించేవారు అప్పటి సంగీత దర్శకులు. దాంతో ఆ గాయకుడి స్టామినా అందరికీ తెలిసేది. ఇప్పుడు ఒక సినిమాలో ఆరు పాటలను ఆరుగురు గాయకులు పాడుతున్నారు. ఒక్కోసారి ఒకే పాటను ఇద్దరు గాయకులచేత పాడిస్తున్నారు. గాయకుడిలో సత్తా బయటపడే అవకాశాలు ఇప్పుడు రావడం లేదు. అంతా వెరైటీ కోసం ప్రయత్నిస్తున్నారు. అందుకే చాలామంది గాయకులు అనామకులుగా మిగిలిపోతున్నార’ని బాలు ఆవేదన వ్యక్తం చేశారు.
telugu paataku kotta gamakaalanu andinchina gaanagandharvudu espy balasubrahmanyam. desamloni daadaapu anni bhashala prajalanu tana gaanamaadhuryamtho alarinchina gayakudu espb. espy baalu tarvaata aa sthaayilo prajala aadarana pondina gaayakulevaruu raledu. deeni gurinchi espb oo interviewlo matladaru. ‘oo cinemalo aaru rakala patalunte annee oka gayakudi chethe paadinchevaaru appati sangeeta darsakulu. daamto aa gayakudi stamina andarikee telisedi. ippudu oka cinemalo aaru paatalanu aaruguru gaayakulu paadutunnaaru. okkosari oke paatanu iddaru gayakulacheta paadistunnaaru. gayakudilo satta bayatapade avakaasaalu ippudu ravadam ledu. antaa verity kosam prayatnistunnaaru. anduke chaalaamandi gaayakulu anamakuluga migilipotunnara’ni baalu aavedana vyaktam chesaru.